VEGA præsenterer

**Sprødt elektronisk dj-sæt med The Range i Ideal Bar**  *The Ranges debutalbum er af musikmagasinet Pitchfork blevet kåret som ”Best New Music”, og onsdag d. 12. februar fylder han Ideal Bar med sine æteriske samples.*

Den 25-årige The Range (James Hinton) overrasker konstant sine lyttere med sit øje for deltajenørderi, der tager hans sange uventede steder hen. Grime og hiphop-elementer blandes med klimprende pianoflader og halsende breakbeats. Det er spøjst og meget fascinerende, som musikken accelerer ind og ud af melodiske ideer. Lyt for eksempel til ”[Metal Swing](http://www.youtube.com/watch?v=L0dxWGvMUpc)” og ”[FM Myth](http://www.youtube.com/watch?v=j4IL1RJACZw)”.

**Smukke samplinger**

Debutalbummet *Nonfiction* fra oktober måned er af det amerikanske musikmagasin Pitchfork blevet kåret til ”Best New Music” med karakteren 8,2 ud af 10. Derudover er The Range også på magasinets Rising-liste over navne, som man bør holde øje med. Albummets 11 sange bliver alle kaldt for smukke i ordets reneste form på grund af de bløde piano-elementer, samplede strengeinstrumenter og synth-stjerneskud. [The Range](https://www.facebook.com/therangemusic) trækker på noget af samme inspiration som Aphex Twin brugte til sange som “4” og “Girl/Boy Song”.

**Dybe Youtube-huller**

Det er svært kun at sætte en enkelt genrebetegnelse på The Ranges elektroniske musik, da Hinton uhæmmet mixer alt på kryds og tværs. Vokalerne-samplesne har strejf af hiphop, drum ’n’ bass og 90’er-R&B fyldt med synkoperede beats. Vivaret af stemmer der glider ind og ud af de forskellige sange er alle samplet fra forskellige YouTube-hverdagsvideoer som Hinton er faldet over, når han som han selv beskriver det, falder ned i et YouTube-hul.

Han har som The Range i løbet af året været på en kortere turné, hvor det engelske publikum blev præsenteret for hans musik til shows med Ryan Hemsworth og Tuff Wax. Nu får de danske electro-lovers muligheden for, som de første, at høre den roste producer, når han spiller et vinyl-sæt i Ideal Bar.

**Fakta om koncerten**
The Range dj-sæt (US)

Onsdag den 12. februar kl. 21

Ideal Bar, Enghavevej 40, 1764 Kbh. V

Billetpris: 80 kr. + gebyr

Billetsalget starter i dag via VEGA.dk og Billetnet.